Rozsudok Všeobecného súdu (deviata komora) z 29. novembra 2018 –

WL/ERCEA

(vec T‑493/17)

„Verejná služba – Zmluvní zamestnanci – Správne vyšetrovanie – Predĺženie skúšobnej doby – Prípravný akt – Prepustenie – Oznámenie o prepustení elektronickou poštou – Lehota na podanie sťažnosti – Začiatok plynutia – Neprípustnosť – Rešpektovanie podstatných formálnych náležitostí – Rozhodnutie o prepustení po skončení skúšobnej doby – Narušenie vzťahu dôvery – Zodpovednosť – Návrh na nariadenie pojednávania v žalobe, ktorá nebola zopakovaná v súlade s článkom 106 ods. 2 rokovacieho poriadku“

1. Žaloby úradníkov – Predmet – Príkaz administratíve – Rozhodnutie – Neprípustnosť (články 263 a 270 ZFEÚ; Služobný poriadok úradníkov, článok 91) (pozri body 25, 26)

2. Žaloby úradníkov – Akt spôsobujúci ujmu – Pojem – Prípravný akt – Rozhodnutie o predĺžení skúšobnej doby – Vylúčenie (Služobný poriadok úradníkov, články 90 a 91) (pozri body 34, 35)

3. Žaloby úradníkov – Akt spôsobujúci ujmu – Pojem – Prípravný akt – Správa o správnom vyšetrovaní – Vylúčenie (Služobný poriadok úradníkov, články 90 a 91) (pozri body 38, 39)

4. Žaloby úradníkov – Predchádzajúca administratívna sťažnosť – Lehoty – Začiatok plynutia – Doručovanie – Pojem – Rozhodnutie o prepustení oznámené elektronickou poštou – Dôkazné bremeno týkajúce sa oznámenia (Služobný poriadok úradníkov, články 90 a 91) (pozri body 54, 59 – 62)

5. Úradníci – Zmluvní zamestnanci – Prijímanie do zamestnania – Skúšobná doba – Správa o ukončení skúšobnej doby – Oneskorené vypracovanie – Platnosť (Služobný poriadok úradníkov, článok 34; Podmienky zamestnávania ostatných zamestnancov, článok 84) (pozri body 137, 138)

6. Úradníci – Zmluvní zamestnanci – Prijímanie do zamestnania – Skúšobná doba – Rozhodnutie o prepustení na konci skúšobnej doby – Kritériá posúdenia – Súdne preskúmanie – Hranice (Podmienky zamestnávania ostatných zamestnancov, článok 84) (pozri body 170, 171)

7. Úradníci – Mimozmluvná zodpovednosť inštitúcií – Podmienky – Protiprávnosť – Ujma – Príčinná súvislosť – Kumulatívne podmienky (pozri bod 207)

Predmet

Návrh podaný na základe článku 270 ZFEÚ po prvé na zrušenie rozhodnutia Výkonnej agentúry Európskej rady pre výskum (ERCEA) o prepustení oznámeného žalobkyni ústnou formou 10. januára 2017, na okamžité obnovenie pracovného pomeru a na uloženie povinnosti ERCEA zaplatiť všetky náhrady medzitým splatných odmien, po druhé na zrušenie rozhodnutia ERCEA z 28. októbra 2016 o predĺžení skúšobnej lehoty žalobkyne, a aby sa rozhodlo, že táto skúšobná doba neexistuje od 1. novembra 2016, po tretie na zrušenie aktov správneho vyšetrovania vykonaného Vyšetrovacím a disciplinárnym úradom Komisie (IDOC) a správy z tohto vyšetrovania zo 7. novembra 2016, ako aj na uloženie povinnosti ERCEA vymazať uvedené vyšetrovanie z informačného systému riadenia zamestnancov a z akejkoľvek inej databázy v inštitúciách Európskej únie, po štvrté na zrušenie rozhodnutia ERCEA o prepustení z 22. decembra 2016 a doručeného žalobkyni 24. januára 2017, na okamžité obnovenie pracovného pomeru a uloženie povinnosti ERCEA nahradiť škodu, ktorú predstavuje náhrada splatných odmien od dátumu prepustenia až do uverejnenia rozsudku alebo v prípade neobnovenia pracovného miesta na uloženie ERCEA povinnosti nahradiť škodu, ktorá vznikla v dôsledku straty platu až do skončenia zmluvy a ktorá predstavuje 39000 eur, a po piate, v každom prípade, na uloženie ERCEA povinnosti zaplatiť žalobkyni náhradu škody vo výške 300000 eur alebo inú peňažnú sumu, vyššiu alebo nižšiu, ktorá bude uznaná ako spravodlivá z dôvodu vážneho zásahu do dobrého mena a osobnej a pracovnej povesti žalobkyne

Výrok

1. Žaloba sa zamieta.